লাদাখ সীমান্তে জোরদার নিরাপত্তা!

ওয়েব ডেস্ক: চিনা আক্রমণ রুখতে জোরদার নিরাপত্তা ভারত সেনাবাহিনীর। পূর্ব লাদাখে চিনের সঙ্গে সীমান্তে মোতায়েনের জন্য সম্প্রতি নতুন ডিভিশন তৈরি করেছে ভারতীয় সেনা। এই বিভাগের নাম রাখা হয়েছে ৭২ ডিভিশন। যা স্থায়ীভাবে মোতায়েন করা হবে LAC-তে। ইতিমধ্যে সেনাবাহিনীতে থাকা ৩টি ডিভিশনের পাশাপাশি নতুন ডিভিশন গঠন করা হয়েছে। যার ওপর দায়িত্ব থাকবে পুরো এলএসি এলাকার নিরাপত্তার।

আরও পড়ুন: সৌরভ রাজপুত কাণ্ডে প্রধানমন্ত্রী মোদি ও যোগী আদিত্যনাথের কাছে ছেলের হত্যার বিচার চাইলেন মা

সেনাবাহিনীর কোনও বিভাগে একজন মেজর জেনারেলের নেতৃত্বে থাকেন ১০ হাজার থেকে ১৫ হাজার সৈন্য। এছাড়া তিন থেকে চারটি ব্রিগেড আছে যেগুলো নাকি একজন ব্রিগেডিয়ার দ্বারা পরিচালিত হয়। ইতিমধ্যে পূর্ব লাদাখে অবস্থিত ৭২ ডিভিশনের অধীনে একটি ব্রিগেড সদর দফতর খোলা হয়েছে। আর এখান থেকে শুরু হয়েছে কাজ। জানা যাচ্ছে, লেহ-এর ১৪ ফায়ার অ্যান্ড ফিউরি কর্পসের অধীনে স্থায়ীভাবে মোতায়েন করা হবে ৭২ ডিভিশন।

এই এলাকায় একটি কাউন্টার-ইন্সরজেন্সি ইউনিট ইউনিফর্ম ফোর্স রয়েছে। যারা শীঘ্রই ৭২ ডিভিশনের কমান্ড হস্তান্তর করবে বলে খবর। অতএব বলাই যায় ৮৩২ কিলোমিটার দীর্ঘ LAC-তে বর্তমান উত্তেজনার মধ্যে, পূর্ব লাদাখে একটি স্থায়ী বিভাগ মোতায়েন করার সিদ্ধান্তটি অবশ্যই একটি বড় সিদ্ধান্ত।